Hanga Roa

Hanga Roa je najväčšia obec, prístav a hlavné mesto Veľkonočného ostrova. Nachádza sa v južnej časti západného pobrežia ostrova, v nížine medzi vyhasnutými sopkami Maunga Terevaka a Rano Kau.

Počet obyvateľov bol podľa sčítania v roku 2012, 5 035. V roku 1914 mala obec Hanga Roa len 250 obyvateľov. Hlavnou ulicou a centrom obce je Avenida Atamu Tekena. Popri ulici je množstvo obchodov, hotelov, penziónov, reštaurácii a tiež jediný supermarket a lekáreň na ostrove.

V obci sa nachádza tiež múzeum a katolícky kostol. Po zavedení internetu tu vzniklo množstvo internetových kaviarní. Obec má multifunkčný štadión Estadio de Hanga Roa, ktorý je základňou futbalového klubu Easter Island national football team.

Referencie

Iné projekty

Zdroj 

Geografia Veľkonočného ostrova
Mestá v Čile
Hlavné mestá v Austrálii a Oceánii